Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка („Службен весник на Република Македонија“ бр.124/15), а согласно член 27 и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр.101/19) и Упатството за спроведување на Законот за слободен пристап до информации од јавен карактер („Службен весник на Република Северна Македонија“ бр.60/20), постапувајќи по Жалба изјавена од Е.М. од Битола, поднесена против Управа за заштита на културно наследство по предметот Барање за пристап до информации од јавен карактер, на ден 27.03.2025 година, го донесе следното:

**Р Е Ш Е Н И Е**

**СЕ ЗАПИРА** постапката по Жалбата изјавена од Е.М. од Битола, поднесена против Управа за заштита на културно наследство, заведена во Агенцијата со бр.08-97 на 14.03.2025 година, по предметот Барање за пристап до информации од јавен карактер, **поради тоа што Жалбата се смета за повлечена**.

**О Б Р А З Л О Ж Е Н И Е**

Е.М. од Битола, како што е наведено во Жалбата на 10.02.2025 година преку електронска пошта поднела Барање за пристап до информации од јавен карактер до Управа за заштита на културно наследство, со кое побарала да и се достави електронски запис во електронска форма следната информација:

„1.Колку инспекциски надзори се спроведени во Битола од страна на Одделението за инспекциски надзор на Управата за заштита на културно наследство во 2024 година?.

2 Дали тое биле редовни или вонредни инспекциски надзори? Што било предмет на надзорите во Битола на Одделението за инспекциски надзор на УЗКН?

3.Што било констатирано при надзорите, дали имало неправилности, на што се однесуваат тие неправилност?

4.Дали бил спроведен контролен надзор, дали се отстрнети неправилностите?

5.Дали се изречени некакви санции и какви?“

Имателот на информации на ова Барање не одговорил во законски предвидениот рок, поради што Барателот на информацијата, во законски предвидениот рок, поднел Жалба заведена во Агенцијата со бр. 08-97 на 14.03.2025 година.

Агенцијата со електронски допис бр.08-97 од 17.03.2025 година ја препрати Жалбата до Имателот на информации и побара во рок од седум (7) дена да се произнесе по истата и до Агенцијта да ги достави сите списи во врска со предметот.

На 26.03.2025 година, Имателот на информации преку електронска пошта до Агенцијата достави Одговор на жалба, заведен во Агенцијата со бр.08-97 во прилог на кој го достави Решение со УПбр.03-133 од 17.03.2025 година, со кое Барањето на Барателот на информациии од јавен карактер се уважува.

На 26.03.2025 година, Барателот на информаци преку електронска пошта до Агенцијата достави мејл дека ја повлекува жалбата, заведен со бр.08-97.

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата, поради тоа што Барателот истата ја повлекол пред донесување на управен акт од второстепениот орган.

Поради погоре наведеното, Агенцијата за заштита на правото за слободен пристап до информации од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

**Директор,**

**Пламенка Бојчева**

Доставено до:

- архива на Агенцијата

- жалителот/барател на информацијата

- имател на информацијата,